کئچن هفته آمریکا-نین نفت ذخیره لرینین آرتیم سویه‌سی تخمینلردن آشاغی اولدو. آمریکا انرژی ناظیرلیگی هفته عرضینده ذخیره لرین حجمی‌نین جمعی 800 مین بوشقا آرتدیغینی آچیقلادی. آمریکا نفت اینستیتوسو بو رقمین 1،9 میلیون بوشقا، آنالیتیک‌لر ایسه 1،3 میلیون بوشقا اولاجاغینی تخمین ائتمیشدیلر.
حاصیل اولونموش نفت ذخیره لرینین حجمی‌نین آزالماسی نفتی باهالاشدیردی. بورسالاردا "برنت" مارکا‌لی نفتین بیر بوشقاسینین قیمتی 52،67 دو‌لارا قالخدی، غربی تگزاس نفتی ایسه 49،73 دو‌لاردان تکلیف اولونور. ایکی مارکا آراسیندا یارانمیش فرق یئنه ده اوچ دو‌لارا یاخین‌دیر.
ذخیره لرین حجمینده گؤزلنیلن آرتیمین اولماماسی نفتین سون زامان‌لار اوجوزلاشماسی ایله باغلی‌دیر. آمریکا-دا شیست نفتی‌نین اوره تیمی قیمت‌لر 50 دو‌لار سویه‌سینده اولدوقدا ثمره‌لی ساییلیر. قیمت‌لرین ایندیکی سویه‌سی شیست نفتی اوره تیمینی ثمره‌سیز ائتدیگین‌دن اوره تیم قویولارینین ساییندا آزالما باش وئرمه‌سی رئال‌دیر. بو سایین نه قدر آزالاجاغی صاباح " Baker Hughes " شیرکتی‌نین آچیقلایاجاغی راپوردان معلوم اولا‌جاق.
